Fi ħisiebi, binti, rajtek Qabel ia l-ħajja tajtek, U tlabt Lil Dak li minnu ħrabt, Minfuħ, kif kont, b'żgħużiti, Fil-bluba ta' kburiti; Sogħibien F'riġlejh tlabt maħfra jien. Tlabt, niedem, finiena, ħniena Minn din il-qalb għajjiena Fl-imrar Li jikwi iżjed minn nar. Ħassejt ruħi titriegħed, Bħal dell ta' hemm jitbiegħed, U sibt Għax jien xtaqt ferħ bla mtab- Is-safa ta' l-imħabba, (ba', Wil-ġmiel Li mhux għalkemm jidbiel. Le, mhux il-ġmiel tal-ħajja, Minnu ġewwa mimli tbajja', Li fih Ridt, imma, li l-frott tari Tas-sliem jiżgħed ġo dari: Habbejt, U bl-oħila ħajr thennejt: Meta f'lejl dalmi w sieket, Waqt li kulħadd kien rieqed, Fil-kwiet Twerżiqa Ħajja dwiet, Bdiet ġrajja oħra għalija, Ta' fiolm, ta' poeżija, 'Tħabrik, U mħabba mħeġġa għalik. Xħin rajtek l-ewwel darba, Fil-waqt li l-aħħar karba Ta' serfi Mietet fis-skiet u l-ferħ, X'ħassejt ma nafx. Minn qalbi Dlonk nixxa, safi, talbi: Kien ħin T'hena w biża' mħalltin. Issa dit-triq tal-ħajja, Mimlija nżul u tlajja', Fejn ġejt U bħal kewkba iddejt F'das-sema mwiegħer tagħna, Ofroq, ja binti, magħna; Maż-żmien Il-lum ma tafx minn fuqna Xinhu għaddej u jsuqna Mal-wied Tad-demm, tal-mewt, tal-ġlied. Ma tafx xinhi mibegħda Bejn min il-kelma mwiegħda Dlonk rifes Id-dawl tas-sliem; u l-Għira Fil-qlub waqqfet id-dwejra Bla ġieh, Dwejra mqallba mill-qiegħ. Aħjar ma tafx bil-faqar Ta' min f'dil-gwerra nħaqar Sakemm Id-dmugħ beka tad-demm. Eluf qegħdin jissieltu, Mal-mewt, bla nifs, jiġġieldu Fin-nar, Biex jibnu dinja aħjar. La tikber, int ser tirbaħ Għax tgħix f'ħajja wisq isbaħ Minn din Imma la qatt tistenna Binti, li ser tithenna Kull jum — Kull mibdi hu mitmum. Għax jekk ix-xemx ferrieħa Il-lum tidħak sabiħa, Għada Issibha mwiegħra l-qagħda. Il-ġmiel jgħaddi bħal fewġa, Id-dafik jintemm mal-mewġa Tal-jiem, U f'daqqa jgħib is-sliem. Imħarbta, mġebbla, mfarrka, Taħt baħar t'hemm imgħarrqa, It-triq Mimlija xewk w għollieq. Iżda jekk int f'mixjitek Tagħraf trażżan kburitek, U s-sewwa Twettaq sa mal-egħdewwa, Jekk ma tfittixx il-frugħa Li mhix ħlief ġenn u bluha, W l-imħabba Bla tebgħa fik titrabba, Jekk fin-niket u l-ħsara Tama ta' faraġ tara, Troddilhom ġid bla qies, Żgur tgħix fil-kwiet ta' ħsiebek, Tagħmel lil kulhadd ħbiebek: Fuq dan Waqqaf ta' ħajtek l-għan. Meta l-qrusa tad-diqa Wis-semm ta' ħluq qarrieqa Idduq, ltfa' ħarstek il-fuq. Għal Alla w Art twelidek Agħti demmek u ġidek, B'f'idejk Ix-xabla, u n-nar f'għajnejk Għal Lsienek ħabrek, tħabat, Għal kobor Dinek tqabad, Żomm sħiħ Fejn hemin xaqq dawl ta' ġieh. Kun dejjem imhejjija Biex twettaq bi qlubija Id-dmir, Għoli, qaddis u kbir, U fuqu dehnek sejjes, Dad-dmir li qatt bil-flejjes Ma jinxtara, Dad-dmir li jagħmlek 'mara',